Unionin tuomioistuimen määräys (kuudes jaosto) 28.4.2025 –
Ayuntamiento de Humanes de Madrid
(Asia C-46/24)
Ennakkoratkaisupyyntö – Unionin tuomioistuimen työjärjestyksen 99 artikla – Direktiivi (EU) 2019/1023 – Uudelleenjärjestelyä, maksukyvyttömyyttä ja veloista vapauttamista koskevat menettelyt – 23 artiklan 4 kohta – Julkisoikeudellisten velkojen jättäminen veloista vapauttamisen ulkopuolelle – Tällaisen poissulkemisen asianmukainen perustelu
1.      Sijoittautumisvapaus – Uudelleenjärjestelyä, maksukyvyttömyyttä ja veloista vapauttamista koskevat menettelyt – Mahdollisuus vapautua veloista – Poikkeukset – Tiettyjen velkatyyppien jättämineen veloista vapautumisen ulkopuolelle – Kansallinen säännöstö, jossa säädetään julkisten saatavien jättämisestä yleisesti veloista vapauttamisen ulkopuolelle – Hyväksyttävyys – Edellytys – Ulkopuolelle jättäminen, jota pidetään asianmukaisesti perusteltuna kansallisessa säännöstössä säädettyjen yksityiskohtaisten sääntöjen mukaisesti
(Euroopan parlamentin ja neuvoston direktiivin 2019/1023 23 artiklan 4 kohta)
(ks. 32 kohta ja määräysosan 1 kohta)
2.      Sijoittautumisvapaus – Uudelleenjärjestelyä, maksukyvyttömyyttä ja veloista vapauttamista koskevat menettelyt – Mahdollisuus vapautua veloista – Poikkeukset – Veloista vapauttamista koskevan oikeuden ulkopuolelle jättäminen – Ulkopuolelle jättäminen, jota kansallinen lainsäätäjä ei ole asianmukaisesti perustellut tai ylipäätään perustellut – Ei voida hyväksyä
(Euroopan parlamentin ja neuvoston direktiivin 2019/1023 23 artiklan 4 kohta)
(ks. 35 ja 36 kohta sekä tuomiolauselman 2 kohta)
Ratkaisu
1)
Ennaltaehkäiseviä uudelleenjärjestelyjä koskevista puitteista, veloista vapauttamisesta ja elinkeinotoiminnan harjoittamiskiellosta sekä toimenpiteistä uudelleenjärjestelyä, maksukyvyttömyyttä ja veloista vapauttamista koskevien menettelyjen tehostamiseksi ja direktiivin (EU) 2017/1132 muuttamisesta 20.6.2019 annetun Euroopan parlamentin ja neuvoston direktiivin (EU) 2019/1023 (direktiivi uudelleenjärjestelystä ja maksukyvyttömyydestä) 23 artiklan 4 kohtaa
on tulkittava siten, että
–        sitä, onko julkisoikeudellisten velkojen jättäminen veloista vapauttamisen ulkopuolelle asianmukaisesti perusteltu, on arvioitava kyseessä olevassa kansallisessa säännöstössä säädettyjen tätä koskevien yksityiskohtaisten sääntöjen mukaisesti;
–        se ei ole esteenä kansalliselle säännöstölle, jonka mukaan julkisoikeudelliset velat jätetään yleisesti veloista vapauttamisen ulkopuolelle sillä perusteella, että velkojen maksamisella on erityinen merkitys oikeusvaltioperiaatteeseen perustuvan oikeudenmukaisen ja solidaarisen yhteiskunnan kannalta, lukuun ottamatta hyvin harvinaisia tilanteita ja vähäisiä määriä, kunhan tämä poissulkeminen on kansallisen oikeuden nojalla asianmukaisesti perusteltua.
2)
Direktiivin 2019/1023 23 artiklan 4 kohtaa
on tulkittava siten, että
se on esteenä kansalliselle säännöstölle, jossa säädetään julkisoikeudellisten velkojen jättämisestä yleisesti veloista vapauttamisen ulkopuolelle lukuun ottamatta hyvin harvinaisia tilanteita ja vähäisiä määriä, ilman että kansallinen lainsäätäjä olisi asianmukaisesti perustellut tai ylipäätään perustellut tätä ulkopuolelle jättämistä.